《雷江重过南山寺同何虬仲徐骏公》
明代·张穆

小自成丘壑，川流绿到门。松森知寺古，雨散见山尊。

野渡闻樵语，闲田逐鹿喧。山僧宜懒拙，终岁惜苔痕。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。